open-index/open-wikipedia-markdown huggingface dataset:
Dmitrov

**Dmitrov** (russisk: Дмитров) er en by i Moskva oblast i Russland. Den ligger ved elva Jakhroma, ca. 65&nbsp;km nord for Moskva. Innbyggertall: 61&nbsp;500 (est. 2005), 62&nbsp;219 (folketelling 2002).

## Historie
Dmitrov ble grunnlagt i 1154 av fyrst Jurij Dolgorukij, langt inne i skogene nord for Moskva, på stedet hvor hans sønn Vsevolod ble født. Bynavnet kommer fra Vsevolods skytshelgen, Demetrius av Thessaloniki. 

På 1200-tallet markerte byen stedet hvor grensene til fyrstedømmene Moskva, Tver og Pereslavl-Zalesskij møttes. Dmitrov selv tilhørte imidlertid fyrstene av Galitsj-Merskij, som lå mye lengre nord. I 1364 ble imidlertid byen innlemmet i Storfyrstedømmet Moskva. Både Dmitrij Donskoj og hans sønnesønn Vasilij II tildelte Dmitrov som en apanasje til sine yngre sønner, slik at byen tidvis var et selvstendig lite fyrstedømme under disse storfyrste-sønnene. 

Under Ivan IIIs sønn Jurij Ivanovitsj (1503&ndash;1533) begynte Dmitrovs «gullalder». Det var under hans styre at den svart-kuplede Maria Himmelfart-katedralen i byens kreml og den mindre klosterkatedralen Boris og Gleb ble bygget. Byen havnet deretter under Jurijs bror, Andrej av Staritsa. I 1569 ble den tatt fra Vladimir av Staritsa og lagt under opritsjnina, og gikk etter dette inn i en periode med tilbakegang. Byen ble ytterligere rammet i Russlands urolige tider, da den ble plyndret av polakkene. 

Dmitrov fikk innvilget byrettigheter i 1781, og byen har fra slutten av 1700-tallet vært en industriby. Napoleons tropper oppholdt seg i byen en kort stund i 1812, men trakk seg ut da russiske styrker var på vei. Etter byggingen av jernbanen fra Moskva til Kimry på begynnelsen av 1900-tallet steg byens betydning betraktelig.
29. november 1941 ble tyske styrker stanset sør for byen, og de klarte aldri å innta den. Anarkistfyrsten Peter Kropotkin tilbrakte sine siste år i byen.  

I 2005 vant Dmitrov førsteplassen i klassen for byer under 100&nbsp;000 innbyggere i en landsomfattende konkurranse for å kåre Russlands mest veldrevne by.

## Severdigheter
Dmitrov har sin egen Kreml, som på 1930-tallet ble utgravd av sovjetiske arkeologer. I byens kreml ligger bl.a. Maria himmelfart-katedralen (bygget 1509&ndash;33). I Dmitrov finnes også tre klostre; Boris og Gleb-klosteret (kjent fra 1472), St. Nikolai-klosteret, og Jomfrufødsel-klosteret. Alle tre ble bygget på 1500-tallet

Om vinteren bygges det store isskulpturer i byens sentrum.

## Transport
Dmitrov ligger ved Moskva-kanalen og har jernbaneforbindelse sørover til Moskva, østover til Sergijev Posad og nordover til en rekke andre byer, som Dubna, Kimry og Uglitsj.

## Høyere utdanning
* Fakultet av Moskvas statlige tekniske universitet, *MAMI*
* Dmitrov-filialen av Det statlige tekniske universitetet Astrakhan

## Eksterne lenker
* 
* Nettsted om Dmitrov (russisk)
* Dmitrov på MojGorod.ru (russisk)
Odd Kristian Reme

**Odd Kristian «Kian» Reme** (1953–2024) var en norsk luthersk prest, organisasjonsmann og kommunepolitiker i Stavanger.

## Liv og virke
### Bakgrunn
Han gikk på Stavanger katedralskole og studerte så ved Det teologiske Menighetsfakultet i Oslo.

### Prest
Han ble ordinert til prest i Den norske kirke i 1981. Han ble studentprest og ledet senere Kirkens Bymisjon i Stavanger i åtte år. Han var også dialogprest og daglig leder ved Kirkelig dialogsenter i Stavanger.

Odd Kristian Reme var engasjert i solidaritetsarbeid for Palestina, og «bidro til et viktig pionérarbeid med å få forståelse for palestinernes sak i den kirkelige debatten». Han tok initiativet til en vennskapsbyavtale mellom Stavanger og Nablus.

### Politiker, Kiellandulykken
Reme ble første gang valgt inn i Stavanger bystyre i 1987, som representant for Arbeiderpartiet. Ved valgene i 1999, 2003 og 2007 var han Arbeiderpartiets ordførerkandidat. Han var medlem av Arbeiderpartiets sentralstyre fra 2000 til 2011.

Odd Kristian Remes bror, Rolf Arthur Reme, omkom i Kielland-ulykken i 1980.

Reme var fra 1982 til 1987 daglig leder for Kiellandfondet, som arbeidet for bedre sikkerhet i oljeindustrien og økonomisk oppreisning til overlevende og etterlatte. Fondet ble nedlagt i 1996. Reme tok i 2016 initiativ til Kielland-nettverket, som arbeidet for en ny gransking.

## Referanser
Knut A. Austad

**Knut A. Austad** (født 20. desember 1953) er en norsk politiker som var ordfører i Bygland kommune i Aust-Agder fra 1995 til 2011. Han representerte Senterpartiet, og tok over etter Arbeiderpartiets Torbjørn Borgi. Bygland kommune utvikla tjenestetilbudet i hans tid som ordfører, det er investert i idrettshall på Byglandsfjord, nye barnehager, renovering og utbygging av skoler.

## Referanser
Solarnor

**Solarnor AS** var et norsk selskap etablert i 1995. Selskapet har drevet pionerarbeid innen termisk solenergi og har siden starten blant annet deltatt i to Eurekaprosjekter sammen med GE – General Electric.

Disse Eurekaprosjektene har resultert i ny teknologi for polymere materialer og patentert teknologi knyttet til konstruksjon av termiske solenergipaneler.

I 2007 gjorde foretaket en rettet emisjon mot Danfoss Innovation AS og Hafslund Venture AS.
Selskapet samarbeidet med Sabic Innovative Plastics for å få frem polymerer til termisk solenergi i håp om å finne materialer som var egnet til solenergi. Dette viste seg ikke å føre frem.

I 2009 gikk selskapet Solarnor AS konkurs. Patentene, verktøy og alle øvrige rettigheter ble kjøpt av selskapet Catch Solar Energy AS i begynnelsen av 2010. Dette selskapet har deretter utviklet egne patenter basert på ny teknologi og andre materialer. Plast er ikke en del av solfangeren fra Catch Solar Energy.

## Selskaper i Solarnor-konsernet
*Solarnor AB i Sverige
*Solarnor SA i Spania

## Eksterne lenker
* Solarnors hjemmeside
Metal Blade Records

**Metal Blade Records** er et uavhengig plateselskap som ble stiftet i 1982 av Brian Slagel. Det har kontorer i USA, Tyskland og Japan. I USA blir det distribuert av Sony BMG Music Entertainment/RED Distribution.

Flere Metal Blade-artister har kommet inn på Billboard Top 200-lista, blant annet As I Lay Dying, The Black Dahlia Murder, Cannibal Corpse, Fates Warning (det første Metal Blade-bandet som nådde lista), GWAR, King Diamond, Job for a Cowboy, The Red Chord og Unearth.

Det eneste Metal Blade-bandet som har fått gull eller platina er Goo Goo Dolls.

Kontoret i USA ligger i Simi Valley, California. De har også et lager i Arizona.

## Artister
### Nåværende artister
*3
*A Love Ends Suicide
*The Absence
*Aeon
*Amon Amarth
*Ancient
*Angel Blake
*Animosity
*Antemortem
*Anterior
*Apiary
*John Arch
*Architect
*Armored Saint
*As I Lay Dying
*Beyond The Embrace
*The Black Dahlia Murder
*Bolt Thrower
*Born from Pain
*Brainstorm
*Callenish Circle
*Cannibal Corpse
*Cataract
*Cattle Decapitation
*Cellador
*The Classic Struggle
*The Crown
*Demiricous
*Destroy Destroy Destroy
*Disillusion
*Ed Gein
*Epicurean (har nettopp signert)
*Evergreen Terrace
*Falconer
*FATE
*Fates Warning
*Fleshcrawl
*Forever In Terror
*Fragments of Unbecoming
*From a Second Story Window
*Fueled By Fire
*Gaza
*Goatwhore
*God Dethroned
*Gorerotted
*Hate Eternal
*I Killed the Prom Queen
*If Hope Dies
*Impious
*In Battle
*Incapacity
*Into The Moat
*Job for a Cowboy
*King Diamond
*Lizzy Borden
*Machinemade God
*Middian
*Neaera
*The Ocean
*Paria
*Paths of Possession
*Phoenix Mourning
*Primordial
*Psyopus
*The Red Chord
*Shai Hulud
*Shining Fury
*Since The Flood
*Six Feet Under
*Sonic Reign
*Starwood
*Symphorce
*This Ending
*Torchbearer
*Torture Killer
*Transatlantic
*Unearth
*Vader
*Vomitory
*Yob

### Tidligere artister
*Anacrusis
*Sanctus
*Cirith Ungol
*Betsy
*Bitch
*Omen
*Chemlab
*Chinchilla
*Cradle of Filth
*Diabulus in Musica
*Slayer
*Epidemic
*Galactic Cowboys
*Goo Goo Dolls
*GWAR
*Jacobs Dream
*Lamb of God
*Lord Belial
*Metallica
*Mortification
*Neal Morse
*Skrew
*Spock's Beard
*Immolation
*King's X
*Symphony X
*Tourniquet
*Mercyful Fate
*Little Caesar
*Vehemence
*Slaughter House
*Winter Solstice

## Eksterne lenker
* 
* Offisiell Facebook-side
* Offisiell YouTube Channel
* Offisiell Twitter
* Offisiell nettbutikk
* Offisiell MySpace
* Intervju med Brian Slagel hos Metal Blade, HitQuarters Sep 2002
Ascendancy

***Ascendancy*** er det andre studioalbumet  til Trivium. Den ble utgitt i 2005 på Roadrunner Records.

## Sporliste
# «The End of Everything» (1.20)
# «Rain» (4.11)
# «Pull Harder on the Strings of Your Martyr» (4.51)
# «Drowned and Torn Asunder» (4.17)
# «Ascendancy» (4.25)
# «A Gunshot to the Head of Trepidation» (5.55)
# «Like Light to the Flies» (5.40)
# «Dying in Your Arms» (2.52)
# «The Deceived» (5.11)
# «Suffocating Sight» (3.47)
# «Departure» (5.41)
# «Declaration» (7.00)

## Eksterne lenker
Hyblaeoidea

* *[[Erythrochrus]]*
* *[[Hyblaea]]*
* *[[Torone]]*

**Hyblaeidae** er en artsfattig familie av sommerfugler som i dag gjerne blir regnet som en overfamilie for seg, **Hyblaeoidea**, innen gruppen Obtectomera. Disse sommerfuglene ligner på små nattfly (Noctuidae), og de har tidligere blitt regnet til denne familien, og også til familien Pyralidae. Hyblaeidene er tropiske og finnes både i den gamle og den nye verden.

## Utseende
Middelsstore (vingespenn gjerne rundt 40&nbsp;mm), kraftig bygde sommerfugler. Kroppen er kort og trinn, hodet ganske lite med fremoverstrakte palper. Antennene er temmelig korte og trådformede. Forvingene er avrundet trekantede, mer eller mindre brunspraglete. Bakvingene er brede og avrundede, ofte med gule eller røde flekker eller bånd. Bakkroppen er kjegleformet, beina forholdsvis korte med markerte sporer. Larvene ligner nattflylarver, der er avlange og nesten nakne med en stor, velutviklet hodekapsel.

## Levevis
Larvene lever på planter i trompettrefamilien (Bignoniaceae), jernurtfamilien (Verbenaceae), og de to mangrovefamiliene Avicenniaceae og Rhizophoraceae. De gnager gjerne et spor i bladene og bretter bladet rundt seg til skjul. I dette skjulet oppholder de seg om dagen, og vandrer ut for å ete om natten.

## Skadedyr
Arten *Hyblaea puera* kan gjøre en del skade i teak-(*Tectona grandis*) plantasjer. De kan ødelegge en stor del av løvverket. Arten, som også kan angripe en del andre plantearter, finnes overalt der teak blir dyrket, og man vet ikke hvor den egentlig stammer fra.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen Obtectomera
*********** Overfamilien **Hyblaeoidea**
************ Familien **Hyblaeidae**
************* Slekten *Erythrochrus*  – tre arter
************* Slekten *Hyblaea* Fabricius, 1793  – 49 beskrevne arter
************* Slekten *Torone*  – bare i den nye verden
## Kilder

Catalogue of Life: Annual Checklist 2007. Liste over beskrevne dyr og planter. https://web.archive.org/web/20100407143311/http://www.usa.species2000.org/

Billedgalleri over australske arter: https://web.archive.org/web/20070909173215/http://www.ento.csiro.au/gallery/moths/Hyblaeidae
## Eksterne lenker
*
Vømmølminner

***Vømmølminner*** er et album med Vømlingan som kom ut i 2007. Dette er ifølge Hans Rotmo den fjerde vømmølplata, og alle låtene er lagd av ham.

## Sporliste
#«Skålstev»
#«Søstrene Berlin»
#«Skirennet»
#«Vømmølminner»
#«Hoppvals for Mandolin»
#«Porcelenstrands Allé»
#«Under Middels Intelligens»
#«Ljåen»
#«Distriktsbanditter»
#«Bureisar'n»
#«Brurastev»
#«Vømmøldal Atomenergi»
#«Vømlingturnéen» (skjult spor)

## Medvirkende
*Terje Hilanmo – vokal, lurk, tamburin og munnspill
*Per-Anders Elvertrø – gitar og kor
*Anbjørn Viem – mandolin, trekkspill og kor
*Håvard Flatmo – bass, mandolin og kor
*Espen Myrvang – trommer, plystring og kor
*Olav Luksengård Mjelva – fele
*Lars Lien – kirkeorgel
*Jomar Ertsgaard – kroppsperkusjon
Substitusjon/permutasjon-chiffer

Innen kryptografi er et **substitusjon/permutasjon chiffer** en serie med lenkede matematiske operasjoner som blir brukt i blokkchiffer-algoritmer, slik som AES eller Trippel DES.

Et chiffer består av S-bokser og P-bokser som gjør om blokker av inndata bits til utdata bits. En ting som kjennetegner denne type konvertering er at den er effektiv å gjennomføre i maskinvare, slik som XOR.

S-bokser erstatter eller konverterer inndata bits til utdata bits. En god S-boks har den egenskap at ved å endre en inndata bit, så endres omtrent halvparten av utdata bitene. Den har også den egenskapen at hver utdata bit er avhengig av hver inndata bit. P-bokser utfører permutasjon eller transposisjon av bits på tvers av inndata fra S-bokser. I tillegg så blir krypteringsnøkkelen brukt i hver runde sammen med en gruppeoperasjon, typisk XOR.

## Se også
* Feistel-chiffer
Jean-Bertrand Aristide

**Jean-Bertrand Aristide** (født 1953) er en haitisk politiker og tidligere katolsk prest som var sitt lands president 1991–1995 og 2001–2004.

## Tidlig liv, prestetjeneste
Aristide vokste opp i Port-au-Prince, Haitis hovedstad. Han trådte inn i salesianerordenen og var novise i La Vega i Den dominikanske republikk. Han fikk presteutdannelse i Haiti og Italia, Canada og Israel, og ble presteviet i 1982. Aristide fikk først en liten menighet i hovedstaden, og ble noe senere sogneprest i en stor menighet i slummen. Han var en sterk eksponent for frigjøringsteologi.

Aristide var en ledende motstander av diktatoren, president Jean-Claude Duvaliers styre, og bidro til at Duvalier måtte gå av i 1985/1986. Den 11. september 1988 unnslapp Aristide et mordanslag da tilhengere av den fordrevne diktatoren, den militante gruppen Tonton Macoute, angrep kirken hans. Tretten kirkebesøkende ble drept.

I desember 1988 ble Aristide utelukket fra salesianerordenen på grunn av sin politiske aktivitet, men forble katolsk prest.

## Politiker
I 1990 ble Aristide Haitis første demokratisk valgte president (med 67,5 % av stemmene) siden landet ble selvstendig i 1804. Han tiltrådte den 7. februar 1991. Allerede den 30. september samme år ble han styrtet av et kupp ledet av Raoul Cédras. Aristide dro i landflyktighet, først til Venezuela og så til USA.

Flere tusener forsøkte å flykte fra Cédras' styre, og forsøkte seg som båtflyktninger til USA. USA nektet dem status som flyktninger. I oktober 1994 tvang amerikanerne militærregimet til å tre tilbake, og da kunne Aristide med amerikansk hjelp gjeninnsettes i sitt embete for å avtjene det som gjenstod av embetstiden hans. Landet var da i ulage sosialt og økonomisk. Følgene av de nesten 10&nbsp;000 politiske mord og den økonomiske embargo som landet ble ilagt under Aristides eksil, hadde svekket det allerede fattige landet ytterligere. Aristide oppløste hæren og opprettet en sivil politistyrke.

Han ble etter demokratiske valg etterfulgt av sin egen statsminister fra 1991, René Préval, i 1995. Préval vant med 88 prosent av stemmene. 

I 2000 vant Aristide på nytt presidentvalget med sitt nye parti Fanmi Lavalas, og ble president på ny. Denne gangen ble valget imidlertid heftig anfektet av anklager om valgfusk og rapporter om vold og trusler mot opposisjonen. I februar 2004 ble Aristide under uklare omstendigheter tvunget til å forlate landet, og fløyet direkte til Den sentralafrikanske republikk av US Marines. Han havnet i eksil i Sør-Afrika, hvorfra han fortsatte å hevde sin lovlige rett til presidentembetet. USAs innblanding i Aristides eksil har blitt belyst av Wikileaks dokumenter offentliggjort av Aftenposten. 

Aristide vendte hjem til Haiti fra sitt eksil på 18. mars 2011, to dager før presidentvalget. 

## Privatliv
Aristide giftet seg 1996 med Mildred Trouillot, en amerikansk borger. De har to barn.

## Referanser
George Fisher

**George «Corpsegrinder» Fisher** (født 8. juli 1970) er vokalist for det amerikanske death metal-bandet Cannibal Corpse.

## Vokalstil
Fisher er like kjent for sin helikopter-stil når han headbanger som når han spytter hurtige tekster mens han opprettholder enten sin strupegrowl eller sitt varemerkede scream (det første kan bli hørt i mange Cannibal Corpse-sanger som «Worm Infested» og den siste finner man et godt eksempel på i begynnelsen av «Mutation of the Cadaver», *Devoured by Vermin* og på slutten av *They Deserved To Die*. Han startet som vokalist for Cannibal Corpse sent i 1995.

## Trivia
* «Corpsegrinder» var navnet til Fishers første band. Da bandmedlemmene i Monstrosity ble introdusert glemte de etternavnet hans og introduserte ham som «George, han fra Corpsegrinder». Dette er blitt hengende ved ham som hans kallenavn.
* Fisher siterer Chuck Schuldiner fra Death som sin største musikalske inspirasjonskilde.
* Han er også regelmessig med som gjestestemme i den animerte serien Metalocalypse. Han er karakteren Nathan Explosion i serien. Han er også blitt sett med en t-skjorte med bandet Dethklok. Dethklok er bandet som serien handler om.
* George bor i Wesley Chapel, en region i Tampa, Florida. Han gjør hyppige opptredener i show på lokale scener, spesielt på det lokale utestedet The Brass Mug.
* Han er gift og har to døtre.
* Det er også bekreftet at han spiller spillet World of Warcraft.

## Referanser


## Eksterne lenker
* 
* 
*
Rich Burlew

**Richard Burlew** (født 1. september 1974) er en grafisk designer og spillskaper fra Philadelphia. Han er mest kjent som skaperen av nettegneserien *[[The Order of the Stick]]*.

## Eksterne lenker
* 
* ''The Order of the Stick''
Pat O’Brien (gitarist)

**Pat O'Brien** er gitarist i death metal-bandet Cannibal Corpse. Han skriver noen av de mest kompliserte sangene til bandet, inkludert «Hatched to the Head», «Systematic Elimination», «Frantic Disembowlment» og «Blunt Force Castration». Han er med på albumene *[[Gallery of Suicide]]*, *[[Bloodthirst]]*, *[[Gore Obsessed]]*, *[[Worm Infested]]*, *[[The Wretched Spawn]]* og *[[Kill (album)|Kill]]*.

Han har også spilt gitar for Nevermore i perioden 1994&ndash;1996, og sluttet seg til Cannibal Corpse etter å ha spilt inn *[[The Politics of Ecstacy]]* med Nevermore i 1996. Han tok da over for Rob Barrett på gitar. Han bruker BC Rich og noen ganger Jackson-gitarer, Mesa Boogie-forsterker (selv om han nå til dags blir sett oftere med Crate Blue Voodoo-forsterker), og EMG-pickups.

O'Brian er også en stor tilhenger av våpen og jakt.

## Referanser


## Eksterne lenker
*
Rob Barrett

**Rob Barrett** (født 29. januar 1969) er gitarist i death metal-bandet Cannibal Corpse. Han sluttet seg til dem i 1993 og forlot bandet i 1997, men ble gjenforent i 2005. han er med på albumene The Bleeding, Vile og Kill. Han er ansvarlig for å ha laget flere Cannibal Corpse-sanger, inkludert *She Was Asking for It*, *Devoured by Vermin*, *Stripped, Raped and Strangled* og *Absolute Hatred*. I 1992 spilte han førstegitar på albumet Retribution av Malevolent Creation. Han sluttet seg til Cannibal Corpse i 1993 rett etter at de hadde sluppet albumet Tomb of the Mutilated og ble med dem på den etterfølgende turnéen: Monolith of the Death. Han forlot bandet i 1997, men erstattet gitarist Jack Owen i 2005, som ville jobbe med sine andre band Adrift og Deicide.

## Eksterne lenker
*
Marc Dutroux

**Marc Paul Alain Dutroux** (født 6. november 1956 i Ixelles i Brussel) er en belgisk seriemorder som ble dømt for kidnapping, tortur og voldtekt av seks jenter i alderen 8 til 19 år – og drapet på fire av dem. Han ble arrestert i 1996 og har sittet i fengsel siden. Han ble i 2004 dømt til fengsel på livstid.

Hans kone Michelle Martin ble arrestert sammen med Dutroux i 1996, og i 2004 dømt for medvirkning til drap. Hun ble løslatt på prøve i 2012. Martin og Dutroux giftet seg i 1983, har tre barn sammen og skilte seg i 2003.

Dutroux ble allerede i 1989 dømt til 13 års fengsel for kidnapping og voldtekt, men løslatt på prøve allerede i 1992 på grunn av god oppførsel.

Lenge unnlot politiet å gjøre noe, inntil etterforskningslederen Jean-Marc Connerotte overtok og klarte å redde livet til to av de seks bortførte jentene, da folkene hans i august 1996 fant Sabine Dardenne og Laetitia Delhez under Dutroux' hus, innesperret i et bur. 12 år gamle Dardenne var holdt fanget i 79 dager, store deler av tiden lenket etter halsen. Dutroux tilstod å ha voldtatt henne tyve ganger.

Etterfølgende fikk Connerotte sparken fra politiet, etter at belgisk høyesterett avgjorde at han brøt etiske prinsipper ved etterpå å ta imot en invitasjon til å spise en tallerken pasta sammen med de berørte familiene, som også overrakte ham en bukett blomster til hans kone og en penn til en verdi av rundt hundre kroner. Da oppsigelsen ble kjent, la mer enn 1.800 arbeidere ved de belgiske *[[Volkswagen]]*-fabrikkene ned arbeidet i spontan protest, og rasende folkemengder forsøkte å storme justispalasset i Brüssel. For befolkningen var det utålelig at myndighetene kvittet seg med en av de ytterst få som hadde vist evne og vilje til å finne de bortførte jentene, og reddet livet til to av dem. Connerotte var også oppsagt fra belgisk politi en gang tidligere, i 1991 da han prøvde å oppklare drapet på sosialistlederen André Cools. 

Arrestasjonen av Dutroux ble starten på avsløringen av en pedofili-ring som hadde utviklet seg nærmest uhindret, på tross av Dutroux' fortid og tallrike varsler til politiet. Da det i kjølvannet av Dutroux-saken ble åpnet en *hotline* til politiet, strømmet det på med varsler om pedofili-nettverk, hele 30 år tilbake i tid. 300.000 mennesker marsjerte gjennom Brüssel i protest mot Connerottes oppsigelse, som resulterte i at belgiske myndigheter snart stengte ned videre etterforskning av pedofili-nettverkene.

## Referanser


## Eksterne lenker
*
Miles Addison

**Miles Vivien Esifi Addison** (født 7. januar 1989 i London) er en engelsk fotballspiller som fikk én ungdomslandskamp for England som innbytter. Han spilte én kamp som innbytter i engelsk Premier League og deretter hovedsakelig i Football League Championship for Derby County FC, AFC Bournemouth og Barnsley FC.

## Litteratur
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469). Headline Book Publishing, London. ISBN 0-7553-1526-X

## Referanser


## Eksterne lenker
* 
*  Spillerprofil på hjemmesiden til Derby County
Tver

**Tver** (russisk: *Тверь*) er en russisk by og hovedstad i Tver fylke (russisk: *Тверская область*). Byen med en befolkning på 414&nbsp;606 innbyggere (2015) ligger der elven Tvertsa renner ut i Volga. Fra 1931 til 1990 gikk byen under navnet Kalinin (russisk: *Калинин*), oppkalt etter Mikhail Kalinin.

Tvers opprinnelse er ukjent, byen ble første gang nevnt skriftlig i 1164. Aleksander Nevskij gjorde Tver til et selvstendig fyrstedømme i 1246. Fyrstedømmet vokste seg stort og rikt, ikke minst fordi det lå vanskeligere til for tatar-angrep enn mange andre russiske byer, og konkurrerte lenge med Moskva om førsteplassen blant de russiske fyrstedømmene. 12. september 1485 ble byen erobret av storfyrst Ivan III av Moskva og Tver mistet sin uavhengighet.

Som følge av en omfattende bybrann i 1763 ble hele byen gjenoppbygget i nyklassisistisk stil. Byen var under tysk okkupasjon fra oktober til desember 1941 og ble utsatt for store ødeleggelser.

St. Petersburg–Moskva-jernbanen går gjennom Tver.

## Referanser


## Eksterne lenker
*
Slåtterim

**Slåtterim**, **slåttestev**, **låtterim** og **låttestev** er en sjanger innen vokal folkemusikk som betegner kortere eller lengre tekster i bunden form sunget på slåttemelodier. Vanligst er springarrim og gangar-/hallingrim, men det finns også rim til lydarlåtter, reiselåtter, brudemarsjer og «byslåtter».

## Funksjon
Slåtterim blir brukt 
* til underholdning i mer eller mindre organiserte lag, 
* som «knagg» for å minnes en slått,
* til adspredelse i hverdagen, for eksempel som underholdning for unger sittende på kneet eller i fanget, 
* i sanglek,
* under tralling til dans.

## Form
Slåtterimet er i bunn og grunn underlagt slåttens rytme. For øvrig kan den variere relativt mye i form. De enkleste slåtterimene har bare ett eneste meningsbærende ord, men som oftest dreier det seg om to eller flere meningsfylte linjer som er bundet sammen med enderim. Noen slåtterim er utvikla til lange regler. Når slåttetekstene er utforma med flere påfølgende strofer kalles de gjerne «slåttestevviser».

## Alder og opphav
Det er vanskelig å si noe eksakt om alder, men sjangeren er utvilsom gammel. Som med mye annet muntlig kulturgods er dette stoff som har kommet «rekandes på ei fjøl». En del slåtterim ser ut til å være improvisert fram med utgangspunkt i navnet på slåtten eller spelemannen slåtten skrev seg fra, kanskje i samband med at man manglet spelemann, og en «kjaftespelemann» overtok instrumentalistens funksjon. Siden kan teksten ha blitt mer eller mindre foredla.

## Tekstlig innhold
Slåtterimene har gjerne humoristisk snert, og mange er grovkornede, men de kan også være høylyriske eller sørgelige og i blant uforståelige.

Flere slåtterim dreier seg om spelemenn og dansere. Felespelemenn som Brynjulf Olson, Tarkjell Jonsson, Øystein Luraas, Myllarguten, Håvard Gibøen, Hølje Plassen og Olav Naper er foreviget gjennom slåttetekster. Av dansere som er udødeliggjort i slåtterim kan nevnes Kari Rud, Halling-Jårånn og Fanteladda.

Noen slåtterim er del av et større hele som består av et sagn, en slått og et slåtterim, for eksempel sagnet/slåtten/rimet om Gjerki Haukeland. I slike sammenhenger kan utøveren famføre rimet i samband med at sagnet og slåtten framføres.

Slåtterimene kombineres gjerne med slåttetrall, det vil si at slåtterimet kombineres med tralleord som f.eks. " .... tra-la-la ... ", "... si-da-du-da-då ... ".

## Eksempler på slåtterim
Kjente slåtterim er «Du og jeg og vi to» (reinlenderrim) og «Kjerringa med staven» (springarrim også brukt i sanglek/danselek). Når sistnevnte blir framført med mer enn én strofe, er det for en slåttestevvise å regne. Alf Prøysens "Musevisa" er i grunnen er en slåttestevvise all den tid visa er dikta på en gammal reinlenderslått.

## Se også
Slått, slåttetrall og slåttetralling
Yigal Amir

**Yigal Amir** (født 1970) er en israelsk jødisk ekstremist og drapsmann.
## Biografi
I 1995 skjøt og drepte han Israels statsminister Yitzhak Rabin under et fredsmøte i Tel Aviv.

Amir fortalte etter pågripelsen at han ikke angret på drapet og at han ved to tidligere anledninger hadde båret våpen i den hensikt å drepe Rabin, uten at det lyktes. Amir ble i 1996 dømt til livstid i fengsel. Årsaken bak drapet var hans sterke motstand mot Oslo-avtalen og oppfatningen om at Rabin var en forræder, en oppfatning som også ble delt av Amirs familie. Enkelte analytikere har i ettertid beskrevet drapet som en av 1900-tallets mest vellykkede attentater og at det bidro til å ødelegge fredsprosessen.

Amir kom fra en ultraortodoks jødisk familie med opprinnelse fra Jemen. Han tjenestegjorde i en religiøs avdeling i det israelske forsvaret (1988–1991) og kunne dermed kombinere militærtjenesten med studier av Talmud. Han ble beskrevet som en religiøs ekstremist av sine medsoldater. Han var jusstudent da han drepte Rabin.

## Personer dømt for medvirking til drapet
Hans bror, Hagai Amir, ble dømt for medvirking til drapet på Rabin. Han ble løslatt i 2012. Like etter løslatelsen uttalte han til pressen han at han ikke angret, men var stolt over det han hadde gjort. I 2015 ble han satt i husarrest etter å ha truet Israels president, Reuven Rivlin, på livet.

En tredje person, Dror Adani, ble også dømt for medvirking. Han ble løslatt i 2002.

## Referanser
Paul Mazurkiewicz

**Paul Mazurkiewicz** (født 8. september 1968) er en polsk-amerikansk trommeslager, best kjent fra det amerikanske death metal-bandet Cannibal Corpse, og er en av to gjenværende opprinnelige medlemmer. Den andre er bassist Alex Webster.

Mazurkiewicz var opprinnelig i bandet Tirant Sin, sammen med fremtidige de Cannibal Corpse-medlemmene Chris Barnes og Bob Rusay. Han, Barnes og Rusay ble kjent med Alex Webster og Jack Owen i 1988, og Cannibal Corpse var grunnlagt.

Mzurkiewicz bruker Tama-trommer og Zildjian-, Sabian- og Paiste-symbaler. Men han har også et godt forhold til DW og Yamaha-trommer.

## Referanser


## Eksterne lenker
* 
* 
*
Bjørn Alfred Ropstad

**Bjørn Alfred Ropstad** (født 1958) er en norsk politiker (KrF) som var ordfører i Evje og Hornnes kommune fra 1999 til 2019. Han stilte ikke til gjenvalg ved kommunestyrevalget 2019, men var partiets førstekandidat til fylkestingsvalget i Agder og ble da valgt til fylkesvaraordfører i Agder.

Ropstad vokste opp på Kile i Vennesla kommune, tok økonomisk utdannelse og jobbet på Trygdekontoret i Kristiansand. Siden fikk han jobb på Hægeland før han begynte som kunderådgiver i Nordea på Evje, en stilling han hadde til han ble valgt som ordfører i Evje og Hornnes kommune. Ropstad representerer Kristelig Folkeparti og ble valgt til ordfører i 1999, og på nytt i 2003, 2007, 2011 og i 2015. Han har vært en populær ordfører. Ved valget i 2007 var det direkte ordførervalg i kommunen. Ropstad fikk 634 stemmer, mens nærmeste konkurrent fikk 197. 

Ropstad, som bor på Moisund, er gift og har fire barn. Sønnen Kjell Ingolf har fulgt i sin fars politiske fotspor og har vært stortingsrepresentant (KrF) fra 2009, statsråd fra 2019 til 2021 og partileder fra 2019 til 2021.

## Kilder
* Ørjan Hatteberg: *Bjørn A. Ropstad fyller 50 år i morgon* Setesdølen 30. mai 2008, side 8

## Eksterne lenker
* 
*  Artikkel om Ropstad på Setesdalswiki.no
The Carburetors

**The Carburetors** er et norsk rockeband med base i Oslo som spiller en blanding av rock'n roll og hardrock. 

I 2002 var bandet oppvarmingsband for Rose Tattoo på en konsert i Blaker. I 2007 fikk de gjenta oppgaven på Rockefeller i Oslo.

22. sept 2025 ble bandet nevnt i første bookingslipp foran Tons of Rock 2026.

## Medlemmer
*Eddie Guz (Edwin Pinilla Gustoff) – vokal
*Kai Kidd (Kai Kristiansen) – gitar
*Chris Marchand – gitar
*King O'Men (Gunnar Lund Wang) – bass
*Chris Nitro (Christopher Lindahl, født 1975) – trommer

## Diskografi

### Album
*2023: *Drinking From The Skulls Of Our Enemies* (Fast Forward Records)
*2015: *Laughing In The Face Of Death* (Steamhammer)
*2010: *Rock'n'Roll Forever* – dbl-LP, nyutgivelse (I Hate People Records)
*2008: *Rock'n'Roll Forever* (Bodog Music)
*2007: *Live* – live minialbum tatt opp på Wild at Heart i Berlin (Kick Me Records)
*2006: *Loud Enough To Raise The Dead* (FaceFront)
*2004: ''Pain Is Temporary, Glory Is Forever'' (FaceFront)

### Singler
* 2012: «Blood For Blood»
* 2012: «Don't Touch the Flame»
* 2008: «Feel Alive»
* 2005: «God Damn (it's good to be right)»
* 2003: «Burnout»
* 2002: «Fast Forward Rock'n'Roll»
* 2002: «Burning Rubber»

## Referanser


## Eksterne lenker
* 
*The Carburetors på Rockipedia https://www.rockipedia.no/artister/the_carburetors-32437/
NSU Ro 80

**NSU Ro 80** er en bilmodell fra den tyske bil- og motorsykkelprodusenten NSU, som ble produsert mellom 1967 og 1977. Modellen var svært avansert for sin tid, og var blant annet utstyrt med en to rotors Wankelmotor på 116 hk som drev forhjulene via en semiautomatisk girkasse, som fungerte ved hjelp av et innovativt vakuumsystem. Andre avanserte detaljer var skivebremser og uavhengig hjuloppheng på alle fire hjul samt servostyring. 

NSU Ro 80 ble kåret til Årets Bil i Europa i 1968 og ble dermed første tyske bil som fikk denne tittelen.

Dessverre fikk Ro 80 raskt et ufortjent rykte for å være lite driftssikker, ettersom wankelmotoren i startfasen hadde tetningsproblemer med de såkalte *apex*-pakningene, som sitter ytterst på rotoren og tetter mellom hvert enkelt forbrenningskammer. I de aller første årgangene ble disse laget i et matriale som raskt ble utslitt, og enkelte motorer måtte overhales før de hadde gått 50&nbsp;000 kilometer. Allerede i 1970 var dette løst med at Apex pakningene ble laget i det titanbasertete matrialet ferrotic. Dessverre var det få som fikk dette med seg, og kombinert med bensinkrise og en økende etterspørsel etter små bensingjerrige biler endte produksjonen opp i 1977 med knappe 37 398 produserte eksemplar, gjenværende eksemplarer av NSU RO80 i god stand er i dag blitt ettertraktede klassikere.

NSU ble importert til Norge av Maskinhuset A/S. og i løpet av de ti årene bilen var i produksjon ble det solgt knapt 36 eksemplarer av RO80 her til lands.

I 1969 ble NSU fusjonert med Auto Union, og selskapet fikk nytt navn: Audi NSU Auto Union AG. Fra 1985 er det bare navnet Audi AG som videreføres. NSU (Audi) Motorenwerke i Neckarsulm  produserte også bilene Porsche 924 og 944 derav navnet "Audi Porsche"  Fabrikken produserer i dag følgende biler: Audi A4 Limousine, Audi A5 Cabriolet, Audi S5 Cabriolet, Audi A6 Limousine, Audi A6 Avant, Audi A6 allroad quattro, Audi S6 Limousine, Audi S6 Avant, Audi RS 6 Avant, Audi RS 6 Avant performance, Audi A7 Sportback, Audi S7 Sportback, Audi RS 7 Sportback performance, Audi A8, Audi A8 L, Audi S8, Audi R8 Coupé, Audi R8 Spyder.

NSU RO80 ble designet av Claus Luthe som var designsjef hos NSU,og senere hos BMW, RO80 ble ansett som svært moderne, og har vært presentert på en rekke utstillinger av moderne industridesign.

## Referanser
Herten

**Herten** er en by i delstaten Nordrhein-Westfalen i Tyskland. Byen ligger i kreisen Recklinghausen i det industrielle Ruhrområdet, omtrent 5 kilometer vest for Recklinghausen. Per 31. desember 2014 hadde Herten 60&nbsp;710 innbyggere.

Byen var sete for herskerne av Grevskapet West-Recklinghausen, en selvstyrt stat i Erkebispedømmet Köln.

## Severdigheter
: Schloss Herten

## Referanser


## Eksterne lenker
*
Jack Owen

**Jack Owen** er en amerikansk heavy metal-gitarist som er mest kjent for sitt arbeid med death metal-sjangeren. Han var en av grunnleggerne av Cannibal Corpse. Han var med bandet fra starten i 1988 til 2004. Han dro pga. at han ville satse mer på sitt andre prosjekt, Aside. Senere det året ble han leid av Deicide, et annet innflytelsesrikt og lengelevende death metal-band fra Florida. Han spilte inn et album med dem, The Stench of Redemtion, som ble utgitt i 2006.

## Diskografi
### [[Cannibal Corpse]]
*Eaten Back to Life (1990)
*Butchered at Birth (1991)
*Tomb of the Mutilated (1992)
*The Bleeding (1994)
*Vile (1996)
*Gallery of Suicide (1998)
*Bloodthirst (1999)
*Gore Obsessed (2002)
*The Wretched Spawn (2004)

### [[Deicide]]
*The Stench of Redemtion (2006)

## Referanser


## Eksterne lenker
* 
*
Hilden

**Hilden** er en by i Tyskland i delstaten Nordrhein-Westfalen med rundt 55&nbsp;000 innbyggere. Byen ligger i kreisen Mettmann, 10 km vest for Solingen og 15 km øst for Düsseldorf på høyre side av elven Rhinen.

## Geografi
Hilden er den fjerde største byen i Mettmann, og i motsetning til nabobyene sine har den ingen forsteder eller innlemmede landsbyer. Hilden har et kompakt, urbanisert sentrum som grenser til noen mindre skoger. 
## Eksterne lenker
*
Tårnet i Tåken

***Tårnet i Tåken*** (originaltittel: *Tower of Evil*) er en britisk skrekkfilm fra 1972 regissert av Jim O'Connolly. Hovedrollene spilles av Bryant Haliday, Jill Haworth, Mark Edwards og Jack Watson.

Filmen er også kjent under titler som *Horror on Snape Island* og *Beyond the Fog*.

## Handling
To fiskere finner først en avhugd menneskehånd og rett etter flere lik på en øde og tåkete britisk øy. Da de undersøker øyas fyrtårn blir den ene av dem angrepet med kniv av en skrekkslagen naken kvinne som raskt blir uskadeliggjort av den ene fiskeren. Den unge kvinnen blir senere anholdt for å ha drept sine venner, men hennes foreldre leier privatetterforskeren Brent (Bryant Halliday) for å undersøke saken nærmere og for å finne ut hva som egentlig har skjedd på øya. Han slår seg derfor sammen med en gruppe arkeologer som er på vei til øya i den hensikt å lete etter en gammel fønisk skatt, etterlatt av en religiøs kult fra oldtiden. Arkeologene ble særlig interessert i øyas hemmelighet da det viste seg at en av ungdommene ble myrdet med et antikk sverd av gull.

De besøkene skjønner etterhvert at de ikke er de eneste på øya og at de befinner seg i livsfare. En etter en blir de drept av øyas ukjente beboer som synes å være en skapning som er halvt menneske og halvt dyr. De overlevende blir til slutt kjent med øyas hemmelighet.

## Om filmen
*Tårnet i Tåken* kan beskrives som noe i mellom en klassisk britisk «Hammerfilm» og en mer moderne slasherfilm.

Filmen har fått bra kritikk på filmsiden **DVDCult** som blant annet skriver «*There is a lot of tense atmosphere combined with gothic visuals which makes this film rise above your average bloodshed movie*». Den danske **Uncut** er mere kritisk, men gir den godkjent og skriver i 2007 at: «*Tower of Evil besidder om ikke andet en excentrisk charme, og selv om den absolut viser sin alder, så afprøver den alligevel for mange idéer til at kunne blive beskyldt for at være doven*».

Den ble ikke vist på norske kinoer, men ble utgitt på video i 1982 av norske C.P. Entertainment.

## I rollene
(utvalg)
* Bryant Haliday –  Etterforsker Brent 
* Jill Haworth –  Rose 
* Mark Edwards –  Adam 
* Jack Watson –  Fisker og kapteinen Hamp 
* Anna Palk –  Nora 
* Derek Fowlds –  Dan 
* Dennis Price –  Bakewell 
* Anthony Valentine –  Dr. Simpson 
* Gary Hamilton –  Brom 
* George Coulouris –  John Gurney 
* William Lucas –  Inspector Hawk

## Referanser


## Eksterne lenker
* 
* Filmtrailer (YouTube)
*Bilde av norsk videocover fra 1982
Det europeiske fortellersenteret

**Det europeiske fortellersenteret** (Europeisk Fortellersenter AS) er et selskap som holder til i kultursenteret Sandnes Brygge i Sandnes, og er et senter for fortelling og fortellerkunst i Europa. Senteret ble stiftet i 2007 og holdt frem til mai 2008 til i Rådhusteateret i Sandnes.

Senteret arrangerer fortellerforestillinger, formidler fortellere, gjennomfører fortellerutdanning, og initierer forskning omkring fortellingenes funksjon. På vegne av offentlige og private aktører utfører senteret prosjektoppdrag. For Stavanger2008 (europeisk kulturhovedstad 2008) arbeidet senteret med prosjektet Odins øye, som siktet mot å kartlegge hvilke verdier folk flest ønsker at fremtiden skal bygges på. Disse verdiene skulle bygges inn i fortellinger som skulle formidles på ulike arenaer.

Europeisk Fortellersenter samarbeide med Stavanger 2008 ført til gjennomføring av til sammen 70 arrangement med 15&nbsp;000 tilskuere. Under samarbeidet med S2008 ble det tatt et initiativ til dannelse av et europeisk nettverk for fortellere. Dette samarbeide fortsetter enda. Neste samling for og etablere nettverket er i Sveits i august 2009.

Senteret planlegger å sette igang innsamling av muntlige fortellinger. Målet er at muntlige fortellinger skal gjøres tilgjengelige via digitaliserte filer som lagres på en tjener og kan lastes ned av forskere og privatpersoner. Senteret samarbeider med forskningsinstitusjoner i Stavanger, Bergen og i Østfold. Senteret har inngått samarbeid med Sandnes kommune, og hadde frem til 2008 lokaler og scener i Rådhusteateret.

## Referanser


## Eksterne lenker
*
Karla Faye Tucker

**Karla Faye Tucker** (1959–1998) var en amerikansk kvinne henrettet for et dobbeltdrap i Texas.

Tucker ble dømt til døden i 1984 for et dobbeltdrap hun hadde begått sammen med Danny Garrett i 1983. Garret ble også dømt til døden, men døde av sykdom i 1993 mens han fremdeles satt på dødscelle. I løpet av de 15 årene Tucker satt på dødscelle omvendte hun seg og ble en kristen. Den generelle motviljen mot dødsstraff i den vestlige verden (spesielt utenfor USA), gjorde at hennes sak og forberedelsen til henrettelsen vakte oppsikt over USAs grenser. Pave Johannes Paul II og Amnesty International var blant dem som ba om nåde for henne.

George W. Bush var guvernør i Texas i 1995–2000 og underskrev dødsdommen i 1998. Tucker ble henrettet med giftsprøyte i statsfengselet i Huntsville, Texas. Hun var den andre kvinnen som ble henrettet i USA siden giftmorderen Velma Barfield ble henrettet i 1984. Hun var også den første kvinnen som ble henrettet i Texas siden 1863.

## I populærkultur
I 1998 ble det laget en TV-dokumentar om hennes liv kalt *A Question of Mercy: The Karla Faye Tucker Story*, og i 2004 kom *Karla Faye Tucker: Forevermore.* I 2002 kom en TV-spillefilm kalt *Crossed Over* med Jennifer Jason Leigh og Diane Keaton i de ledende rollene. 

## Referanser


## Eksterne lenker
*
Barbourofelidae

- se liste

**Barbourofelidae** (barbourofelider) er en utdødd, distinkt familiegruppe med kattelignende rovpattedyr, som eksisterte i Afrika, Eurasia og Nord-Amerika i miocen (16,9–9,0 Ma).

## Klassifisering
Barbourofelidae ble i en periode (1991–2004) klassifisert som en underfamiliene av falske sabeltanntigere (Nimravidae) og senere (fra 2004) under rovpattedyr (Carnivora). Nå klassifiseres imidlertid gruppen som en søstergruppe til kattedyrene (Felidae), men dette er altså ikke ekte katter.

## Utbredelse
Barbourofelider opptrer i fossile funn fra tidlig miocen i Afrika. Da landbruen mellom Afrika og Eurasia åpnet seg, migrerte det barbourofelider dit og videre (*Barbourofelis*) til Nord-Amerika. Minst tre tilfeller av migrasjon fra Afrika til Europa er kjent (Morlo, 2006). I 2013 ble det beskrevet et nytt tilfelle av migrasjon fra Afrika til Europa, i det at en ny art (†*Albanosmilus jourdani*) ble oppdaget i nordøst på Den iberiske halvøy.

## Beskrivelse
Barbourofelidene hadde lange sabeltannlignende hoggtenner og en kompakt kroppsbygning. Forskere har antydet at de kroppslig sett minnet om en blanding mellom løve og bjørn. Man kan derfor tenke seg at artene var snikmordere som smygjaktet på byttedyr.

## Artsinndeling
Artsinndelingen nedenfor er i henhold til *J.M. Robles m .fl.* (2013).

* †**Barbourofelidae**
** †Afrosmilini
*** †*[[Prosansanosmilus]]*
**** †*[[Prosansanosmilus eggeri]]*
**** †*[[Prosansanosmilus peregrinus]]*
*** †*[[Afrosmilus]]*
**** †*[[Afrosmilus turkanae]]*
**** †*[[Afrosmilus africanus]]*
**** †*[[Afrosmilus hispanicus]]*
** †Barbourofelini
*** †*[[Sansanosmilus]]*
**** †*[[Sansanosmilus palmidens]]*
**** †*[[Sansanosmilus jourdani]]*
**** †*[[Sansanosmilus vallesiensis]]*
*** †*[[Albanosmilus]]*
**** †*[[Albanosmilus jourdani]]*
**** †*[[Albanosmilus whitfordi]]*
*** †*[[Barbourofelis]]*
**** †*[[Barbourofelis loveorum]]*
**** †*[[Barbourofelis piveteaui]]*
**** †*[[Barbourofelis morrisi]]*
**** †*[[Barbourofelis fricki]]*

* Andre slekter og arter som har blitt beskrevet
** Slekt †*[[Ginsburgsmilus]]*
*** †*[[Ginsburgsmilus napakensis]]*
** Slekt †*[[Syrtosmilus]]*
*** †*[[Syrtosmilus syrtensis]]*
** Slekt  †*[[Vampyrictis]]*
*** †*[[Vampyrictis vipera]]*

## Referanser


## Eksterne lenker
*
Hofgeismar

**Hofgeismar** er en by i Tyskland i delstaten Hessen. Byen ligger omtrent 25 km nord for byen Kassel.

## Referanser


## Eksterne lenker
*
Flå kirke (Melhus)

**Flå kirke** er en liten langkirke av tre ved tettstedet Ler i bygda Flå, Melhus kommune i Trøndelag. Kirka er sognekirke i Flå sogn i det tidligere Melhus prestegjeld, og faller under Gauldal prosti. Flå kirke ble restaurert i 1968.

Den har et 16-stemmers pipeorgel bygget av Ryde & Berg i 2004. Dette erstattet orgelet fra 1930. Tidligere statsmininster Per Borten er gravlagt på kirkegården ved kirka. Kirka ligger ca. 200 m øst for E6.

## Historie

Man vet ikke sikkert når den første kirken på Flå ble bygget. Første sikre skriftlige kilde er Olav Engelbrektssons jordebok fra 1533 hvor Flå kirke nevnes, men det kan ha stått kirke her helt tilbake til 1100-tallet.  En antatt grunn til at man mangler kilder for kirkens tidlige historie er at prestegården med kirkedokumenter gikk tapt i en brann på 1600-tallet. I 1345 gikk det et jordras som tettet til elven Gaula, og da dette til slutt brast, ble dalen oversvømmet. Flere kirker ble ifølge historiske beretninger totalskadd i denne flommen, blant disse antar man at Flå kirke var.

Etter dette ble det bygget ny kirke på Kirkflå (Kjerskflå) oppunder Flå-åsen, dette skal ha vært en stavkirke. Selv om det her var tryggere i forhold til flom, var det værhardt, og et uvær i 1664 etterlot betydelige skader på kirken. Man besluttet etter hvert å bygge ny kirke på samme sted, og i 1686 ble det ferdigstilt en ny kirke på Kirkflå. På 1700-tallet ble kirkene solgt til private, men bygdefolket kjøpte tilbake kirken i 1779 for 950 riksdaler.

Man fant snart ut at kirkens plassering var lite sentral, og mens den hadde vært i privat eie hadde den også forfalt. Dette ledet til at man bygget ny kirke på Flå som altså er dagens kirke.

## Referanser


## Litteratur
* 

## Eksterne lenker
* 
*
Falske sabeltannkatter

* Nimravinae
* Hoplophoninae

**Falske sabeltannkatter** (Nimravidae) er en utdødd distinkt familiegruppe med kattelignende rovpattedyr som levde i Nord-Amerika. Selv om de falske sabeltannkattene lignet de virkelige sabeltannkattene som *[[Smilodon]]*, var de ikke nært beslektet. De falske sabelkattene viste en rekke trekk som tilsvarer dem man finner hos moderne kattedyr. Moderne forskning har imidlertid vist at Nimravidae utviklet seg gjennom parallell evolusjon. Gruppen deles videre inn i to underfamilier som hver består av flere slekter, Nimravinae og Hoplophoninae.

Tidligere var også Barbourofelidae klassifisert som en underfamilie av Nimravidae, men denne er siden flyttet til en egen familiegruppe. De eldste fossilene etter nimravidene dateres ca. 37 millioner år tilbake i tid (til sen eocen). Man mener at de døde ut for omkring 5 millioner år siden.

## Klassifisering
* **Nimravidae**
** Nimravinae
*** *Dinictis*
**** *D. cyclops*
**** *D. felina*
**** *D. priseus*
**** *D. squalidens*
*** *Dinaelurus*
**** *D. crassus*
*** *Dinailurictis*
**** *D. bonali*
*** *Eofelis*
*** *Nimravides*
**** *N. pedionomus* 
*** *Nimravus*
**** *N. altidens*
**** *N. brachyops*
**** *N. edwardsi*
**** *N. gomphodus*
**** *N. intermedius*
**** *N. sectator*
*** *Pogonodon*
**** *P. davisi*
**** *P. platycopis*
*** *Quercylurus*
**** *Q. major*
** Hoplophoninae
*** *Eusmilis*
**** *E. bidentatus*
**** *E. cerebralis*
**** *E. sicarius*
*** *Hoplophoneus*
**** *H. belli*
**** *H. dakotensis*
**** *H. occidentalis*
**** *H. latidens*
**** *H. mentalis*
**** *H. primaevus*
**** *H. robustus*

## Eksterne lenker
*
Jotunheimen (andre betydninger)

**Jotunheimen** kan sikte til:

* Jotunheim (mytologi) – stedet der jotnene i norrøn mytologi holdt til.
* Jotunheimen (geografisk område) – et fjellområde i Sør-Norge døpt av Aasmund O. Vinje etter inspirasjon fra mytologiens Jotunheim.
* Jotunheimen nasjonalpark, en del av fjellområdet Jotunheimen.
Per Sefland

**Per Ottar Sefland** (født 1949) er en norsk jurist og polititjenestemann som har vært sjef for Politiets sikkerhetstjeneste (PST) og sysselmann på Svalbard.

Per Sefland er utdannet jurist (cand.jur.) fra Universitetet i Oslo (1975). Han har vært politifullmektig i Ålesund, dommerfullmektig i Kristiansund og politiadjutant på Nordmøre. Han var konstituert politimester i Vest-Finnmark 1982-1983 og var politimester på Nordmøre 1984-1997. 

Han var sjef for Politiets overvåkingstjeneste (POT), senere PST 1997-2004 og sysselmann på Svalbard 2005-2009. Han arbeidet deretter med oppdrag fra Politidirektoratet og Justisdepartementet.

Sefland har også vært leder for Kristiansund Venstre og Nordmøre senioruniversitet. 

## Referanser
Schwangau

**Schwangau** er en by i Landkreis Ostallgäu i Bayern i Tyskland. Den ligger 4 km nordøst for den noe større byen Füssen og bare 1,5 km fra Hohenschwangau, en turistmessig samling i tilknytning til Schloss Neuschwanstein og Schloss Hohenschwangau.

Schwangau har ingen jernbane, men kan nås ved buss til Füssen, Hohenschwangau og andre alpebyer i nærheten. Den er den nest siste av byene på veiruten Romantiske veien, turistveien som ender i Füssen.
## Eksterne lenker
*